ประกาศกระทรวงศึกษาธิการประกาศกระทรวงศึกษาธิการเรื่อง หลักเกณฑ์ วิธีการ และเงื่อนไขว่าด้วยการส่งเสริมและสนับสนุนสถาบันศึกษาปอเนาะจังหวัดชายแดนภาคใต้[๑] อาศัยอำนาจตามความในข้อ๑๖ แห่งระเบียบกระทรวงศึกษาธิการ ว่าด้วยสถาบันศึกษาปอเนาะ พ.ศ. ๒๕๔๗ และมติคณะรัฐมนตรีเกี่ยวกับการพัฒนาตามยุทธศาสตร์การพัฒนาจังหวัดชายแดนภาคใต้กระทรวงศึกษาธิการจึงกำหนดหลักเกณฑ์ วิธีการ และเงื่อนไขการส่งเสริมและสนับสนุนที่เกี่ยวเนื่องกับการจัดการศึกษาอบรมของสถาบันศึกษาปอเนาะดังนี้๑. หลักเกณฑ์๑.๑สถาบันศึกษาปอเนาะ ที่จะได้รับการส่งเสริมและสนับสนุนจะต้องมีคุณสมบัติ ดังนี้(๑)ตั้งอยู่ในจังหวัดยะลา ปัตตานี และนราธิวาส ที่จดทะเบียนถูกต้องตามระเบียบกระทรวงศึกษาธิการว่าด้วยสถาบันศึกษาปอเนาะ พ.ศ. ๒๕๔๗(๒)มีผู้เรียนและมีการดำเนินการเรียนการสอนอย่างต่อเนื่อง๑.๒ประเภทของการส่งเสริมและสนับสนุน ประกอบด้วย(๑)สื่อและอุปกรณ์การเรียนการสอน เช่น หนังสือเรียน หนังสือนอกเวลา สิ่งพิมพ์ เอกสาร คอมพิวเตอร์จานดาวเทียม ฯลฯ(๒)วัสดุและครุภัณฑ์ เช่น โต๊ะ - เก้าอี้ครูและนักเรียน ตู้ใส่หนังสือ ฯลฯ(๓)อาคารสถานที่ เช่น อาคารเรียน อาคารประกอบ อาคารที่พัก (ปอเนาะ) เสาธง ป้ายชื่อสถาบันศึกษาปอเนาะรวมทั้งการปรับปรุงและซ่อมแซมอาคาร(๔)ด้านอื่น ๆ เช่น การพัฒนาบุคลากร กิจกรรมพัฒนาผู้เรียน ฯลฯ๑.๓สถาบันศึกษาปอเนาะใดที่จะได้รับการส่งเสริมและสนับสนุนจะต้องยื่นคำขอรับการส่งเสริมและสนับสนุนพร้อมทั้งแผนงานที่แสดงวัตถุประสงค์และผลที่จะได้รับที่จังหวัดซึ่งสถาบันตั้งอยู่๒.วิธีการวิธีดำเนินการในการขอรับการส่งเสริมและสนับสนุน๒.๑ให้สำนักบริหารงานคณะกรรมการส่งเสริมการศึกษาเอกชนดำเนินการ ดังนี้(๑)จัดหาสื่อและอุปกรณ์การเรียนการสอน และอื่น ๆ ให้หรือพิจารณาจัดสรรงบประมาณให้สถาบันศึกษาปอเนาะตามความเหมาะสมและตามงบประมาณที่ได้รับ(๒)ดูแล ติดตาม ให้คำปรึกษาหารือ กรณีที่จังหวัดหรือผู้ที่จังหวัดมอบหมาย มีปัญหาและอุปสรรคในการดำเนินการส่งเสริมและสนับสนุนสถาบันศึกษาปอเนาะ๒.๒ให้ผู้ว่าราชการจังหวัด หรือผู้ที่ผู้ว่าราชการจังหวัดมอบหมายเป็นนายทะเบียนสถาบันศึกษาปอเนาะตามระเบียบกระทรวงศึกษาธิการว่าด้วยสถาบันศึกษาปอเนาะพ.ศ. ๒๕๔๗ ดำเนินการ ดังนี้(๑)ร่วมกับสถาบันศึกษาปอเนาะพิจารณาแผนงาน และกำหนดรายการที่ขอรับการส่งเสริมและสนับสนุนให้เป็นไปตามความต้องการของสถาบันศึกษาปอเนาะและให้เกิดประโยชน์ต่อการพัฒนาคุณภาพผู้เรียน(๒)เบิกจ่ายงบประมาณให้สถาบันศึกษาปอเนาะ ตามแผนการใช้จ่ายเงิน ของสถาบันศึกษาปอเนาะตามที่จังหวัดเห็นชอบและจัดทำเอกสารใบสำคัญรับเงินไว้เป็นหลักฐานที่จังหวัด(๓)ติดตาม ดูแล และให้คำปรึกษาแนะนำแก่สถาบันศึกษาปอเนาะในการเบิกจ่ายงบประมาณเพื่อให้เกิดประโยชน์อย่างแท้จริง(๔)รายงานผลการดำเนินการ ปัญหาและอุปสรรคในการส่งเสริมและสนับสนุนสถาบันศึกษาปอเนาะให้สำนักบริหารงานคณะกรรมการส่งเสริมการศึกษาเอกชนทราบ๒.๓ให้โต๊ะครูเจ้าของสถาบันศึกษาปอเนาะตามระเบียบกระทรวงศึกษาธิการว่าด้วยสถาบันศึกษาปอเนาะพ.ศ. ๒๕๔๗ ดำเนินการ ดังนี้(๑)จัดทำแผนงานที่แสดงวัตถุประสงค์และผลที่จะได้รับ รวมทั้งแผนดำเนินการใช้จ่ายงบประมาณให้ชัดเจนและยื่นพร้อมคำขอรับการส่งเสริมและสนับสนุนที่นายทะเบียนสถาบันศึกษาปอเนาะจังหวัด(๒)เบิกจ่ายเงินงบประมาณ และบันทึกการใช้จ่ายเงินไว้เป็นหลักฐาน(๓)สรุปรายงานผลการดำเนินการให้จังหวัดทราบอย่างน้อยภาคเรียนละ ๑ ครั้ง(๔)ในกรณีที่มีปัญหาและอุปสรรคในการดำเนินการให้ปรึกษาหารือจังหวัดหรือผู้ที่จังหวัดมอบหมาย๓.เงื่อนไขในกรณีที่สถาบันศึกษาปอเนาะที่ได้รับเงินงบประมาณส่งเสริมและสนับสนุนนำไปใช้จ่ายตามแผนที่กำหนดหากไม่ได้ดำเนินการภายใน ๓ เดือน หลังจากที่ได้รับเงินงบประมาณต้องชี้แจงเหตุผลให้จังหวัดทราบหากไม่ดำเนินการอาจถูกตัดสิทธิในการขอรับการส่งเสริมและสนับสนุนจากรัฐให้ผู้อำนวยการสำนักบริหารงานคณะกรรมการส่งเสริมการศึกษาเอกชนมีอำนาจตีความวินิจฉัยปัญหาและกำหนดแนวปฏิบัติเกี่ยวกับประกาศนี้ประกาศ ณ วันที่ ๒ พฤศจิกายนพ.ศ. ๒๕๔๗อดิศัย โพธารามิกรัฐมนตรีว่าการกระทรวงศึกษาธิการดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๒๗ เมษายน ๒๕๕๒วิมล/ปรับปรุง๑๒ พฤษภาคม ๒๕๕๙[๑]ราชกิจจานุเบกษา เล่ม ๑๒๒/ตอนพิเศษ ๑๒ ง/หน้า ๙/๑๑ กุมภาพันธ์ ๒๕๔๘